கேள்வி: பென்சொடயசெபின் குறித்து விரிவாக சொல்லுங்கள்.
பதில்: File:Diazepam2mgand5mgtablets.JPG.]] பென்சொடயசெபின் (Benzodiazepines. BZD, BZs), சில நேரங்களில் "பென்சோஸ்" (Benzos) எனப்படும் மருந்துகள், பென்சீன் வளையமும் ஒரு டையசெபின் (diazepine) வளையமும் இணைந்து உருவாகும் மருந்துகளின் தொகுதி ஆகும். லிப்ரியம் (Librium) அல்லது குளோர்டையசெபொக்சைடு (chlordiazepoxide) என்றழைக்கப்படும் முதலாவது பென்சோஸ் மருந்தானது, லியோ ஸ்டேர்ன்பெக் எனும் அறிவியலாளரின் ஆய்வில் 1955இல், தற்செயலாகக் கண்டுபிடிக்கப்பட்டது. 1963இலிருந்து மருத்துவ சந்தையில் டயசெபம் அல்லது வாலியம் என்றழைக்கப்படும் இன்னொரு பென்சொடயசெபின் மருந்து விற்பனைக்கு வந்தது. 1977 இல் பென்சோஸ் கூட்ட மருந்துகள் உலகில் அதிகம் பரிந்துரைக்கப்படும் மருந்துகளாக இடம்பிடித்தன. இவை உளவியல் நோய்களுக்கான மயக்கமூட்டி மருந்துகளாக பொதுவாகப் பயன்படுகின்றன.. பதகளிப்பு, தூக்கமின்மை, வலிப்பு, தசைபிடிப்பு, மதுவுக்கு அடிமையானோரை மீட்டல் முதலிய பல்வேறு நோய்நிலைமைகளுக்கு மருந்தாக பென்சொடயசெபின்கள் பரிந்துரைக்கப்படுகின்றன.